EJL Avamerepurjetamise Eesti Karikas koosneb kokku kuuest regatist. 3. juulil Haapsalu lähistel purjetatud Kessu regatile järgnes 7.-9. juulil Pärnus alanud ja lõppenud kestuspurjetamise võistlus Watergate regatt. Seejärel seilatakse 11.-17. juulil pikkade traditsioonidega Muhu Väina regatil, mis on ühtlasi Eesti meistrivõistlusteks avamerepurjetamises. Kuu lõpus, 30.-31. juulil peetakse Tallinna meistrivõistlused  ning vähem kui nädala pärast, 4.-7. augustil sõidetakse samuti Tallinnas Baltic Offshore Week'il. Viimaseks sarja etapiks on 13. augustil aset leidev Ruhnu regatt, kus purjetatakse ümber Ruhnu saare. Osalevad jahid on võistlusväärtuse alusel jagatud nelja gruppi - ORC I, ORC II, ORC III, ORC IV. Kõigis gruppides arvestatakse sarja kokkuvõttes nelja paremat etapi tulemust.